Diari Oficial de la Generalitat Valenciana


Sumari del DOGV 6071, del 04-08-2009 (2009/9241)

ORDRE de 30 de juliol de 2009, de la Conselleria d'Indústria, Comerç i Innovació, per la qual es modifica l'Ordre de 6 de març de 2009, de la Conselleria d'Indústria, Comerç i Innovació, per la qual es convoquen ajudes a la participació en programes nacionals i internacionals d'I+D+i en cooperació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9241


Data del document
:   30-07-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * programa d'investigació
    * cooperació tècnica
    * suport econòmic
    * empresa
    * cooperació industrial
    * innovació
    * transferència de tecnologia
    * Eureka
    * investigació industrial
    * recerca i desenvolupament
    * ajuda pública
    * petita i mitjana indústria

ORDRE de 30 de juliol de 2009, de la Conselleria d'Indústria, Comerç i Innovació, per la qual es modifica l'Ordre de 6 de març de 2009, de la Conselleria d'Indústria, Comerç i Innovació, per la qual es convoquen ajudes a la participació en programes nacionals i internacionals d'I+D+i en cooperació. [2009/9241]  
En el Diari Oficial de la Comunitat Valenciana número 5983, de 27 de març de 2009, es va publicar l'Ordre de 6 de març de 2009, de la Conselleria d'Indústria, Comerç i Innovació, per la qual es convoquen ajudes a la participació en programes nacionals i internacionals d'I+D+i en cooperació.  
En l'article 6 de l'esmentada ordre s'establix que el termini de presentació de sol·licituds serà des de l'endemà de la publicació d'esta ordre en el Diari Oficial de la Comunitat Valenciana fins a l'1 de setembre de 2009, inclusivament.  
La importància d'afavorir la participació d'un nombre més gran d'empreses valencianes en programes nacionals i internacionals d'I+D+i en cooperació, justifica l'ampliació del termini de presentació de sol·licituds.  
Per tot això, en l'exercici de les atribucions que m'atorguen l'article 28 de la Llei 5/1983, de 30 de desembre, del Consell, i el Decret 130/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació,  
ORDENE  
Article únic  
Es modifica l'article 6 de l'ordre, que queda redactat com seguix:  
«Article 6. Termini de presentació  
El termini de presentació de sol·licituds serà des de l'endemà de la publicació d'esta ordre en el Diari Oficial de la Comunitat Valenciana, fins al 21 de setembre de 2009, inclusivament.»  
DISPOSICIÓ FINAL  
Única  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 30 de juliol de 2009  
La consellera d'Indústria, Comerç i Innovació,  
BELÉN JUSTE PICÓN